Document ID: /roh_data/filtered/fineweb-2-filterrobots_roh.jsonl.gz/40802

Sin il campus da l’EMPA, l’institut federal da perscrutaziun per la scienza da material e la furmaziun da tecnologia a Dübendorf sa chatta ina chasa che dat en egl. En quella perscrutescha la scienza ensemen cun perits ord l’industria da construcziun novas furmas da bajegiar. En il focus stat oravant tut ina tematica, il bajegiar a moda persistenta e promover uschia in’economia circulara.
Spezial n’è dentant betg mo la parita da la chasa, mabain er la moda e maniera co ch'i vegn perscrutà. La chasa exista numnadamain en il mument ord nov differentas unitads, fabritgadas a moda modulara, mintgina cun in agen focus. E perscrutà vegnia sut circumstanzas realas. Uschia èn per exempel er ils biros sez gia objects d’experiment, cun sistems d’isolaziun betg convenziunals.